Edukiak
Indizea 🔎︎

# Eskema eta zerrenda

Eskema-maila, zerrenda-estiloa eta lerro-zenbakitzea kentzen du paragrafotik edo paragrafo-estilotik. Zenbakitutako zerrenden eta lerro-zenbakitzeen hasierako zenbakia berrabiarazteko edo aldatzeko ere erabili daiteke.

Komando hau erabiltzeko...

Aukeratu Formatua - Paragrafoa - Eskema eta zerrenda fitxa.

Egin eskuineko klik paragrafo batean eta aukeratu Paragrafoa - Paragrafoa - Eskema eta zerrenda fitxa.

Egin eskuineko klik paragrafo batean eta aukeratu Paragrafoa - Editatu estiloa - Eskema eta zerrenda fitxa.

Aukeratu Estiloak - Editatu estiloa - Eskema eta zerrenda fitxa (paragrafo-estiloak).

Aukeratu Ikusi - Estiloak eta ireki laster-menuko Aldatu/Berria - Zerrenda eta zenbakitzea fitxa (paragrafo-estiloak).

1. Paragrafo-estilo bera darabilten paragrafoen zenbakitze-aukerak aldatzeko, aukeratu Ikusi - Estiloak eta egin klik Paragrafo-estiloak ikonoan. Egin eskuineko klik zerrendako estiloan, aukeratu Aldatu eta egin klik Eskema eta zenbakitzea fitxan.

2. Hautatutako paragrafoen zenbakitze-aukerak aldatzeko, aukeratu Formatua - Paragrafoa eta egin klik Eskema eta zenbakitzea fitxan.

## Eskema

### Eskema-maila

Eskema-maila bat esleitzen die, 1etik 10era, hautatutako paragrafoei edo paragrafo-estiloei. Hautatu Testu-gorputza eskema-maila berrezartzeko.

## Aplikatu zerrenda-estiloa

### Zerrenda-estiloa

Hautatu paragrafoari aplikatuko zaion zerrenda-estiloa. Estilo horiek Estiloak leihoan ere zerrendatzen dira (⌘+T F11) Zerrenda-estiloak ikonoan klik egiten bada.

### Editatu estiloa

Editatu hautatutako zerrenda-estiloaren propietateak. Propietate horiek zerrenda-estilo hori duten paragrafo guztiei aplikatuko zaizkie.

Botoi hau desgaituta dago kapitulu-zenbakitzea aplikatuta dagoenean. Aukeratu Tresnak - Kapitulu-zenbakitzea eskemaren maila eta zenbakitze-formatua editatzeko.

Eskema-maila eta zerrenda-estiloa elkarrekiko independenteak dira. Erabili >Tresnak - Kapitulu-zenbakitzea zenbakitze-formatu bat aplikatzeko dokumentu baten eskema-egituran izenburu gisa erabiltzen ari diren paragrafo-estiloei.

Sekzio hori uneko paragrafoaren propietateak editatzean soilik agertuko da. Horretarako, aukeratu Formatua - Paragrafoa.

### Berrabiarazi zenbakitzea paragrafo honetan

Zenbakitzea uneko paragrafoan berrabiarazten du.

### Hasi honekin

Hautatu kontrol-lauki hori eta sartu paragrafoari esleitu nahi diozun zenbakia.

### "Hasi honekin" biratze-botoia

Sartu paragrafoari esleitu nahi diozun zenbakia. Ondorengo paragrafoak elkarren segidan zenbakituko dira, hemen sartzen duzun zenbakitik hasita.

## Lerro-zenbakitzea

Zehaztu Lerro-zenbakitzearen aukerak. Lerro-zenbakiak dokumentuan gehitzeko, aukeratu Tresnak - Lerro-zenbakitzea.

### Sartu paragrafo hau lerro-zenbakitzean

Uneko paragrafoa lerro-zenbakitzean sartzen du.

### Hasi berriro paragrafo honetan

>enbakitzea uneko paragrafoan, edo sartzen duzun zenbakian, berrabiarazten du.

### Hasi honekin

Sartu lerro-zenbakitzea berriro hasiko den zenbakia

### Berrezarri

Berrezarri uneko fitxan egindako aldaketak eta ezarri elkarrizketa-koadroa ireki denean aplikagarriak zirenak.

Ondorengo botoiak paragrafo-estiloan soilik agertuko dira.

### Aplikatu

Fitxa guztietako aldaketak aplikatzen ditu elkarrizketa-koadroa itxi gabe. Ezin da atzera bota Berrezarri erabilita.

### Berrezarri gurasoan

Uneko fitxako balioak antolatzaileko 'Heredatu hemendik' atalean zehaztutako estiloan dagozkien balioekin ezartzen dira. Kasu guztietan, 'Heredatu hemendik' atalean 'Bat ere ez' ezarrita badago ere, 'Dauka' atalean fitxa honetarako dauden balioak kendu egingo dira.